### Mal for

### obligatorisk skisse til søknad om

### Forskningssenter for miljøvennlig energi (FME Samfunn)

**Der er obligatorisk å sende inn skisse. Søknader til hovedutlysningen som ikke er basert på én eller flere innsendte skisser, vil bli avvist.**

**Søkere må også sette seg godt inn i hovedutlysningen. Skissen bør i størst mulig grad svare ut formål, prioriteringer og avgrensninger beskrevet der.**

**Siste frist for å sende inn en obligatorisk skisse er 18. mars 2026, kl. 13.00**

*Merk at kun godkjente norske forskningsorganisasjoner kan sende inn søknad til hovedutlysningen.*

Formålet med skisseutlysningen er å fremme bedre koordinering og samhandling mellom ulike forskningsorganisasjoner som planlegger å sende inn søknad. Den skal også bidra til at søkere ikke legger ned for mye arbeid i søknader som åpenbart ikke er konkurransedyktige.

Skissene vil bli vurdert administrativt i Forskningsrådet og det vil bli gitt en skriftlig tilbakemelding. Tilbakemeldingen vil gå på om skissen tilfredsstiller de formelle kravene til Forskningssenter for miljøvennlig energi (FME Samfunn) og om den faller innenfor utlysningens formål og rammer. Det er *opp til søker på selvstendig grunnlag å vurdere* om det bør utarbeides søknad eller ikke til den endelige søknadsrunden.

*Skisser som ikke er sendt inn innen 18. mars 2026 kl. 13.00 vil ikke bli vurdert. Kun skisser som er vurdert vil kvalifisere for å kunne sende inn søknad til hovedsøknadsfristen.*

**Skissen må følge malen på neste side.**

Skissen må opprettes i og sendes inn via Forskningsrådets elektroniske søknadssystem.

Skissen skal skrives på norsk eller engelsk. Selve skissen (pkt. 1-9) skal ikke overskride 4 sider. Sideformatet skal være A4 med 2 cm marger, 11 pkt. skrift (Calibri) og enkel linjeavstand. For evt. referanseliste eller figurtekster kan skriftstørrelse 9 benyttes.

Skissen skal i tillegg inneholde en liste over kontaktpersoner (navn, telefon, e-post) for hver av de planlagte partnere i sentret. Forskningsrådet vil ved behov kunne kontakte disse. Lista over kontaktpersoner skal ikke overskride 1 side.

Skissebeskrivelsen og tabellen lastes opp som én samlet pdf-fil via Forskningsrådets elektroniske søknadssystem. Dokumentet skal ikke overskride fem sider og det er ikke mulig å laste opp mer enn dette.

**NB!** Det er ikke mulig å redigere i innsendte skisser. Ved behov for å endre en innsendt skisse, må dere trekke skissen og sende inn en ny skisse før fristen.

**Tittel og kontaktinformasjon**

|  |  |
| --- | --- |
| **Skissetittel:** |  |
| **Prosjektansvarlig:** |  |
| **Kontaktperson (navn, tlf. og e-post):** |  |
| **Partnere (kontaktinformasjon gis på siste side)** |  |
| **Forslag til eksperter** | *Gi forslag til 3 internasjonale fagfeller som kan vurdere en eventuell hovedsøknad. Fagfellene skal være habile og bør ha bred kompetanse/tilnærming til problemstillingene i senteret.*  |
| **SAMMENDRAG (maks 1/3 side)** |

1. **Samfunnsmessig betydning.**

Beskriv på hvilken måte kunnskap og resultater fra senterets arbeid kan ha for å nå målene for FME-Samfunn innenfor det aktuelle tematiske området; dvs betydning for løse utfordringene ved energiomstillingen i samfunnet og hvordan det kan gi grunnlag for strategiske beslutninger i forvaltning, næringsliv og for andre samfunnsaktører. Beskriv hvordan senterets resultater kan bidra til at Norge når sine energipolitiske mål og støtter opp under forpliktelser innen klima og natur.

1. **Forskningsoppgaver.**

Beskriv og avgrens problemstillingene som skal inngå. Trekk fram hva som er de mest sentrale forskningsoppgavene og forskningsmessige ambisjoner. Begrunn hvorfor de er viktige for energiomstillingen og samfunnsnytten det vil ha. Beskriv senterets nasjonale karakter og hvordan senteret vil virke samlende og strukturerende på forskningen innenfor senterets tematiske område. Beskriv også hvordan brukerpartnere vil involveres i arbeidet med søknaden.

1. **Organisering.**

Beskriv merverdien ved å organisere aktiviteten i et senter. Beskriv og begrunn samarbeids­konstellasjonen i senteret. Hvilken rolle har hver av partnerne i gjennomføringen og hvilken kunnskap/kompetanse bidrar de med? Beskriv styringen av senteret og hvordan aktiv medvirkning fra partnere skal sikres og ivaretas. Beskriv hvordan senteret vil sikre at kompetansen og resultatene som oppnås gjennom forskningen kan nyttiggjøres av samarbeidspartnerne på en effektiv måte, hvilke planer senteret har for å definere, kartlegge og følge opp forskningsresultater og deres nytte for brukerpartnere og samfunnet forøvrig.

1. **Internasjonalt samarbeid.**

Beskriv planer for internasjonalt samarbeid i senteret og hva det internasjonale samarbeidet vil tilføre senteret.

1. **Forskerutdanning og kjønnsbalanse.**

Beskriv de kunnskaps- og kompetansebehov som næringslivet, offentlige sektor og andre samfunnsaktører har innenfor området. Beskriv hvordan senteret skal bidra til å møte disse behovene. Beskriv planer for forskerutdanning ut fra dette. Beskriv hvordan likestillingshensyn generelt skal integreres i senterets arbeid.

1. **Foreløpig budsjett og kostnader.**

Sett opp en skisse til budsjett med de ulike kostnadselementene og hvordan disse skal fordeles på hver av partnere i senteret, samt hvordan kostnadene skal finansieres. Forslag til tabell:

|  |  |
| --- | --- |
| **Budsjett** | **MNOK** |
| Vertsinstitusjon |  |
| FoU partner 1 |  |
| FoU partner 2… |  |
| Brukerpartnere…… |  |
| **SUM** |  |
| **Finansiering** |  |
| Kontant Brukerpartnere….. |  |
| Inkind Brukerpartnere……. |  |
| Forskningsrådet |  |
| **SUM** |  |

1. **Forholdet til etablerte sentre og andre større satsinger.**

Beskriv kort hvordan senteret vil bygge på eller være komplementært i forhold til andre etablerte sentre eller andre større satsinger.

**Vedlegg:**

Liste over kontaktpersoner (navn, telefon, e-post) for hver av samarbeidspartnerne i senteret.

|  |  |  |  |
| --- | --- | --- | --- |
| **Partner** | **kontaktperson** | **telefon** | **e-post** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |